So gaan dit met almal wat God vergeet, en so vergaan die verwagting van die goddelose; sy hoop is afgesny en die voorwerp van sy vertroue is ’n spinnerak. Hy steun op sy huis, maar dit bly nie staan nie; hy klem hom daaraan vas, maar dit hou geen stand nie. (Job 8:13-15 AFR53)
Dit is ’n mens wat wedergebore is en nou ’n lewende hoop het van verlossing en die opstanding uit die dood en herskepping ten opsigte van die toekomstige lewe.
So sal dit met alle mense gaan wat nie op die borggeregtigheid van die Here Jesus Christus hoop nie. Die Here self sê dit baie sterk:
Eiegeregtigheid het ’n baie naby familielid wat help om groot moeilikheid te maak in die mense se lewens waar dit toeslaan. Die naam daarvan is verwaandheid.
maar dis baie sleg om ’n selfbeeld te hê waarin jy jouself begin aanbid en in jou eie oë god geword het – al ontken jy dit met allerhande mooi woorde.
Hy sien dinge wat selfs by die Here aanklop vir ordentlike vergoeding – dinge soos saligheid en die ewige lewe.
Vir ’n mens om op sterkte van sy goeie werke in die hemel te kom, beteken dit dat sy hele lewe nêrens ’n fout mag vertoon nie.
Elke oomblik en elke stukkie optrede moet volmaak wees – anders gaan hy vir die fout beloon word met die dood. So openbaar die Here.
’n Eiegeregtige mens se oordeel oor die waarheid laat hom in die steek. Daar was maar altyd mense wat gedink het dat hulle geloof en hulle manier van doen wonderlik was – en dan was dit nie! Die Here waarsku teen hulle:
Want omdat hulle die geregtigheid van God nie ken nie en hulle eie geregtigheid probeer oprig, het hulle hul aan die geregtigheid van God nie onderwerp nie. (Romeine 10:3 AFR53)
Iemand wat dit baie goed verstaan het, omdat sy eie lewe daardie pad geloop het, was die apostel Paulus.
Want soos deur die ongehoorsaamheid van die een mens baie tot sondaars gestel is, so sal ook deur die gehoorsaamheid van die Één baie tot regverdiges gestel word. (Romeine 5:19 AFR53)
Hy skryf ook onder die leiding van die Heilige Gees dat hierdie redding juis glad nie van ons kant af gebeur nie.
Ons neem dus aan dat die mens geregverdig word deur die geloof sonder die werke van die wet. (Romeine 3:28 AFR53)
Die Bybel leer ’n hele paar plekke dat die Here ons wil beloon vir wat ons doen. Soms lyk dit asof die werke wat ons hier doen, tog iets beteken, en daarom betaal die Here ons in verhouding daarmee. Kyk na gedeeltes soos:
Maar die oomblik wanneer ons meer dinge lees wat die Here oor die loon leer, kom ons agter dat die loon wat Hy ons gee nie in die eerste plek gegrond word op ons werke nie.
Die Here Jesus soek nie volgens stand of rykdom of aansien in hierdie lewe uit wie Hy verlos nie. Hy verlos die wat Hy liefhet.
Die woord loon is ook aan tyd vasgemaak. Nogal ’n tyd wat al korter word, naamlik hierdie lewe wat verbygaan en die ewige lewe inlui:
Terwyl ons nou al klaar uit die Bybel gehoor het dat die enigste betaling/beloning vir sonde wat ons gedoen het, die dood is, waar kom die loon dan vandaan wat die Here vir ons wat glo, gaan gee?
Die Here stel eers ’n eis wat nagekom moet word, tussen ons en die loon – ons moet in die Seun van God glo.
En dit is die wil van Hom wat My gestuur het, dat elkeen wat die Seun aanskou en in Hom glo, die ewige lewe mag hê; en Ek sal hom opwek in die laaste dag. (Johannes 6:40 AFR53)
Die godsaligheid is om fisiese en geestelike werke te doen: jy moet glo in die Here, en dan moet jy dit in jou lewe gaan doen. (1 Timoteus 4:8 AFR53)
Dit is beloning sonder enige grense. Dis ’n beloning waarvan ons die inhoud nie regtig eers kan verstaan nie, want die Here gee vir ons alles wat die Here Jesus Christus het!
Want ’n sorgelose mens is iemand wat net doodgewoon aangaan in die lewe, en glad nie omgee wat hy doen nie.
So ’n mens wat geen verantwoordelikheid aanvaar nie en wat in sy eiegeregtigheid net aangaan, is inderdaad goddeloos.
Hy is nie eiegeregtig nie – hy maak nêrens die wil van die Here tot niet en vervang dit met sy eie reëls nie.
Wat sal ons dan sê? Sal ons in die sonde bly, dat die genade meer kan word? Nee, stellig nie! Ons wat die sonde afgesterf het, hoe kan ons nog daarin lewe? Of weet julle nie dat ons almal wat in Christus Jesus gedoop is, in sy dood gedoop is nie? Ons is dus saam met Hom begrawe deur die doop in die dood, sodat net soos Christus uit die dode opgewek is deur die heerlikheid van die Vader, ons ook so in ’n nuwe lewe kan wandel. Want as ons met Hom saamgegroei het deur die gelykvormigheid aan sy dood, sal ons dit tog ook wees deur dié aan sy opstanding; aangesien ons dit weet dat ons oue mens saam gekruisig is, sodat die liggaam van die sonde tot niet gemaak sou word en ons nie meer die sonde sou dien nie. Want hy wat gesterf het, is geregverdig van die sonde. (Romeine 6:1-7 AFR53)
Die eiegeregtige mens daarteenoor is iemand wat in so ’n mate op homself staatmaak dat hy in ’n valse gerustheid vasval.
Wat glo ons? Ons glo dat die genade van die Here Jesus vir ons genoeg is. Ons misbruik nie die Here se genade om sorgeloos te wees of te word nie. Ons is presies die teenoorgestelde as die mens wat in ons teksvers beskryf word:
Die voorwerp van ons vertroue is nie ’n spinnerak nie. Die Voorwerp van ons vertroue is die Almagtige God en die genade wat Hy gee.